b'\n_START_ARTICLE_\nDolfijn-luokka\n_START_SECTION_\nSuunnittelu\n_START_PARAGRAPH_\nLuokka oli ensimm\xc3\xa4inen Alankomaissa toisen maailmansodan j\xc3\xa4lkeen suunniteltu sukellusveneluokka. Se oli kolmirunkoinen. Kolme sylinteri\xc3\xa4 oli sijoitettu kolmion muotoon ulkorungon sis\xc3\xa4puolelle. Ylin sylinteri oli miehist\xc3\xb6n majoitustiloina, valvomona ja siell\xc3\xa4 oli my\xc3\xb6s aseistus. Hieman lyhyemm\xc3\xa4t alarungon muodostaneet sylinterit sis\xc3\xa4lsiv\xc3\xa4t kumpikin oman propulsioj\xc3\xa4rjestelm\xc3\xa4n k\xc3\xa4sitt\xc3\xa4en 12-sylinterisen dieselmoottorin, s\xc3\xa4hk\xc3\xb6moottorin sek\xc3\xa4 168-kennoisen akuston.'